पाएं अपने शहर की ताज़ा ख़बरें और फ्री ई-पेपरडाउनलोड करें
टुंडी थाना अंतर्गत ओझाडीह कटनिया पंचायत क्षेत्र में कलाली मोड़ केसका पथ पर कदैयां जोरिया के पास गुरुवार की दोपहर दिनदहाड़े लूटपाट हुई। तीन बाइक पर सवार पांच नकाबपोश हथियारबंद अपराधियों ने बैंक ऑफ इंडिया के ग्राहक सेवा केंद्र संचालक अशरफ अंसारी से 2 लाख 93 हजार रुपए नकद , एक लैपटॉप, 3 एटीएम कार्ड, आधार कार्ड, मोबाइल व स्वैप मशीन समेत केटीएम ड्यूक बाइक लूट ली।
उसके बाद लुटेरे कलाली मोड़ होते हुए नगरकियारी के रास्ते गोविंदपुर की ओर आराम से भाग निकले। घटना के बाद अशरफ अंकलाली मोड़ पहुंचा तथा दूसरे के मोबाइल से घटना की जानकारी टुंडी पुलिस को दी।
दिनभर के कलेक्शन का पैसा लेकर जा रहा था घर
कलाली मोड़ स्थित बैंक ऑफ इंडिया के ग्राहक सेवा केंद्र संचालक अशरफ अंसारी दोपहर के बाद केंद्र का काम निपटकर अगलीबाद केसका स्थित अपने घर जा रहा था। उसके पास दिनभर के ट्रांजैक्शन के लगभग दो लाख 93 हजार नगद थे। केंद्र से लगभग एक किलोमीटर दूर कदैयां जोरिया के पास पहुंचा उसके साथ लूटपाट हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn